钦定古今图书集成/明伦汇编/官常典/第368卷 > 《廷尉箴》汉·扬雄
## 钦定古今图书集成/明伦汇编/官常典/第368卷 > 《廷尉箴》汉·扬雄

天降五刑，惟夏之绩。乱兹平民，不回不辟。昔在𧈪尤，
爰作淫刑。延于苗民，夏氏不宁。穆王耄荒，甫侯伊谋。
五刑训天，周以阜基。厥后陵迟，上帝不觚。周轻其制，
秦繁其辜。五刑纷纷，靡遏靡止。寇贼满山，刑者半市。
昔唐虞象刑，天民是全。纣作炮烙，坠民于渊。故有国
者，“无云何谓？是刖是劓。无云何害？是剖是割。惟虐惟”
杀，人莫予奈。殷以刑颠，秦以酷败。狱臣司理，敢告执
谒。